|  |
| --- |
| **Podmienky kánonickej misie ZŠ a SŠ** |
|  |

|  |
| --- |
| Kánonická misia je nevyhnutná na vyučovanie predmetu náboženská výchova/náboženstvo v zmysle kánonu 805 Kódexu kánonického práva, Školského zákona č. 245/2008 a Zákona č. 317/2009 v znení všetkých ich novelizácií, ktoré uvádzajú, že predmet náboženstvo/náboženská výchova môžu vyučovať len kvalifikovaní učitelia s platnou kánonickou misiou vydanou príslušným diecéznym ordinárom.  **Ako postupovať pri žiadosti o udelenie Kánonická misia pre katechétov**   1. Žiadosť o udelenie misie požiada katechéta u farára/administrátora farnosti, na území, ktorého je škola resp. chce katechéta vyučovať 2. Kňaz žiadosť o udelenie misie vyplní a zašle na DKÚ v Rožňave (resp. korešpondenčnú adresu DKU – Okružná 432/1, 055 61 Jaklovce) 3. Udelená misia diecéznym biskupom Mons. Stanislavom Stolárikom, bude odoslaná na príslušný farský úrad.   **Kánonická misia pre katechétov v ŠKOLE sa vydáva za týchto podmienok:**  **1. Pravá náuka (vernosť Cirkvi)**   * Hodnovernosť odovzdávaného kresťanského učenia – katolíckej viery. * Rešpektovanie nariadení diecézneho biskupa o katechizácii. * Spolupráca s farárom (administrátorom farnosti) v mieste vyučovania náboženskej výchovy a náboženstva. Zapájanie sa do farskej katechézy. * Pravidelný kontakt s Diecéznym katechetickým úradom. * Pravidelná účasť na stretnutiach učiteľov náboženskej výchovy/náboženstva, organizovaných Diecéznym katechetickým úradom.   **2. Svedectvo kresťanského života**   * Duchovný život a kresťanský životný štýl (postoj). * Morálna bezúhonnosť u slobodných, usporiadaný rodinný život (cirkevný sobáš, v prípade rozvodu povolenie pristupovať k sviatostiam, kán. 805 CIC). * Aktívna účasť na živote farnosti * Ochota k mimoškolským aktivitám s deťmi a mládežou. * Účasť na duchovných cvičeniach v zmysle podmienok kánonickej misie. **(V našej rožňavskej diecéze raz do roka)**   **3. Pedagogické umenie (pedagogická zručnosť)**   * Učiteľ náboženskej výchovy/náboženstva spĺňa kritériá odbornej a pedagogickej spôsobilosti v zmysle platnej legislatívy - zákona č. 317/2009 o pedagogických zamestnancoch a vyhlášky MŠVVaŠ SR č. 1/2020 Z.z., ktorá hovorí o kvalifikačných predpokladoch pre pedagogických a odborných zamestnancov. * Pozitívny vzťah a prístup k deťom, pedagogické a katechetické zručnosti. * Zvnútornenie (interiorizácia) obsahu a priebehu hodiny náboženskej výchovy a vyučovania náboženstva na nadobúdanie potrebných náboženských zručností a životných postojov u žiakov. * Schopnosť prepojiť školské vyučovanie na farskú a rodinnú katechézu * Účasť na pravidelných formačných, metodických a vzdelávacích seminároch organizovaných Diecéznym katechetickým úradom   **Poznámka:**   * Každú neúčasť na pravidelných formačných, metodických a vzdelávacích seminároch organizovaných Diecéznym katechetickým úradom je potrebné zdôvodniť *riaditeľovi DKÚ* najneskôr v deň stretnutia. * V prípade častej neúčasti (50% a viac) katechéta dostane:   a) list s povzbudením k náprave  b) upozornenie - ak nedôjde k náprave účasti na formácii, nebude mu predĺžená kánonická misia |
|  |